Rusman Heriawan

Dr. Rusman Heriawan, S.E., M.Si. (lahèr 4 Novèmber 1951) panèka akademisi bân statistikawan asal Indonesia. Salèrana panèka ahli statistika sè toman ajabat mènangka èksekutif è Bhâdhân Pusat Statistik dâri 2006 kantos 2011 bân ngawwâli karirra è lembaga kasebbhut è Urusân pendapatan nasional sejjhâk 1974. È akhèr periodena mènangka Kapala BPS, salèrana èyangka' sareng Prèsidèn Susilo Bambang Yudhoyono ghâbây ajabat bekkèl Menteri Pertanian kantos periode alako Kabinèt marè taon 2014.Antique (2011-10-17). "Kenapa Rusman Heriawan Dipilih Jadi Wamentan?". viva.co.id. Èaksès tangghâl 2024-07-13. Salèrana èberri'  mandat ghâbây abhânto tugas menteri ghâbây pancanangan jangka nengnga è bidang partanèyan.Suryanto, ed. (2011-10-15). "Kepala BPS Rusman menjadi wakil mentan". antaranews.com. Bogor. Èaksès tangghâl 2024-07-13. È dâlem internasional, Rusman dhâddhi Katua Biro Statistik è Komisi Èkonomi bân Sosial Perserikatan Bhângsa-Bhângsa ghâbây Asia bân Pasifik taon 2009."Kehormatan Indonesia : Rusman Heriawan Dipilih Sebagai Ketua Komite Statistik Asia-Pasifik". bps.go.id. 2009-04-22. Èaksès tangghâl 2024-07-13.

Lèma taon abiddhâ mimpin BPS (2006-2011), salèrana ngalakonè pan-bârâmpan terobosan akadhi maceppet pamaddheghân infrastruktur bân maongghâ kuwalitas tenaga-tenaga paneliti è BPS sè ètandhâi kalabân sajân ongghâna kaparcajâ'ân publik dâ' BPS dâlem nyadiyâ data statistik sè lebbi bhâghus. 

Mènangka paneliti BPS, Rusman Heriawan bânnya' fokus dâlem neraca nasional, pardhâghângan, jasa, pamaddheghân daèrah, rancana stratègis, tenaga karjâ, gâji, dampa' pamaddheghân, kantos studi pangembhângan akuntansi Indonesia. Salèrana ngawwâli karirra è BPS saellana lulus dâri Akademi Èlmo Statistik (AIS) sè pas aghentè nyama dhâddhi Sakolah Tèngghi Èlmo Statistik (STIS) è taon 1974.

 Kaodi'ân 
Salèrana ngawwâli karirra kalabân alako è Bâgiyân Pendapatan Nasional, BPS. Terros karirra ongghâ kalabân ollè jabadhân mènangka Kasubag Konsulidatsi Neraca Sektor bân Kapala Bâgiyân Neraca Sèktor Publik. È taon 1993, salèrana ajabat mènangka fungsional statistik ngodâ, bân toman ajabat mènangka paneliti ngodâ kantos dhâddhi ahli paneliti otama taon 2000. Tor salèrana dhâddhi dèputi kapala kantos èyangka' dhâddhi Kapala BPS sejjhâk 28 Juni 2006 kantos 2011.

Mènangka statistisi, Doktor Èkonomi Partanèyan dâri IPB taon 2004 ka'dinto toman ajabat dhâddhi Katua Biro Statistik ESCAP (Economic and Social Commision for Asia and the Pasific). È bâbâ pamarènta'anna, BPS lako dhâddhi rujughân è Kawasan Asia-Pasifik. Mèlana dâri panèka, Rusman jhughân èdaulat mimpin organisasi statistik Naghârâ-Naghârâ Islam (OIC).

Salèrana jhughân serrèng èonjhâng dhâddhi moderator, panyaji bân peserta dâlem pan-bârâmpan seminar statistik. Saè sè èsadiyâ'aghi sareng institusi dâlem Naghârâ otabâ Lowar Naghârâ akadhi IDE, MITI, JAPOR, WTO, ESCAP, JICA, ADB, World Bank bân mènangka panyaji è Meeting on Social Indicators and Social Accounting, OECD, Seoul.

 Kaodi'ân pribadi 
Rusman lahèr è Bogor, Jhâbâ Bârâ' è arè Ahad, 4 Novèmber 1951. Bâkto asakola è Sakolah dhâsar, salèrana narèma distribusi susu sacara gratis.Maruto, Eriko, ed. (2012-06-03). "Susu Antar Rusman Heriawan Jadi Wakil Menteri". antaranews.com. Jakarta. Èaksès tangghâl 2024-07-13. Rèng seppona jhughân alangganan susu bân è atèr sabbhân lagghu.

 Pangarghâ'ân 

 Bintang Mahaputera Otama (11 Oktober 2014)Daftar WNI Yang Memperoleh Tanda Kehormatan Bintang Mahaputera Tahun 2004 - Sekarang. Èaksès tangghâl 25 Agustus 2021.

 Sombher-sombher